Tegniese ontleding: Capitec bereik steeds nie rekord | Netwerk24
ASA sluit Wayde ook in aflosspan in
Atletiek Suid-Afrika blyk hoopvol te wees dat Wayde van Niekerk, ná 'n lang afwesigheid weens 'n kniebesering, slaggereed sal wees vir volgende jaar se Olimpiese Spele in Tokio.
Indiese span almal uit vir nulletjies
Krieket kan 'n wrede sport wees, maar sake raak nie veel meer ontmoedigend as hierdie geval nie.
'n Voormalige Olimpiese atletiekkampioen, die Nieu-Seelander Peter Snell, sê hy's verlig dat hy niemand se dood veroorsaak het nie nadat hy vandeesweek in 'n motorongeluk betrokke was toe hy weens sy hartprobleme flou geword het.
Die moontlikheid is hoog dat beurtkrag op kort kennisgewing ingestel kan word as nóg kragstasies breek.
Polonie-verkope bly traag ná listeriose
Listeriose laat steeds 'n slegte nasmaak in Tiger Brands se mond, want sy jaarresultate is geraak deur 'n stadiger as verwagte herstel by sy poloniefabrieke.
Tegniese ontleding: Capitec bereik steeds nie rekord
Deur Frans de Klerk en Christelle de Klerk 04 November 2019 05:00
Capitec Bank se jongste finansiële resultate vir die ses maande tot einde Augustus 2019 toon 'n 20%-styging in die wesensverdienste per aandeel. Sy dividend het met 20% gestyg en die dividendopbrengs van die aandeel staan op 1,11%.
Hy het 10,5 miljoen aktiewe kliënte.
Ons het op 22 Oktober 'n kort geroep op Capitec, maar die verwagte dalings is toe nie bereik nie.
Die aandeel probeer om sy vorige rekordhoogtepunt van R1 432,94 te bereik, maar dit lyk of hy sukkel om kopers bó R1 400 kopers te vind, soos die haarnaaldbooghoogte waarsku. Dit is juis geskep omdat daar telkens rondom R1 400 verkopers wag.
Die eerste teken van tegniese swakheid sal onder lyn A (R1 366) bevestig word.
Die 20-dae- bewegende gemiddelde het homself bewys as 'n sterk steun op die daaglikse grafiek en ons kan aanvaar dat laer vlakke gesien sal word wanneer dié bewegende gemiddelde (R1 352,57) in 'n weerstand verander.
Die kommoditeitskanaalindeks bevestig die oorgekoopte vlakke van die aandeel en die feit dat die -100-vlak in 'n weerstand verander het, impliseer dat ons dalk 'n verdere afverkoop kan sien.
Hierdie aanwyser is in die laat 80's ontwikkel en kan op enige genoteerde instrument toegepas word. Dit beklemtoon oorgekoopte en oorverkoopte vlakke deur die korrelasie tussen prys en die afwyking van 'n bewegende gemiddelde te bereken.
'n Hoë positiewe lesing dui daarop aan dat die prys goed bo sy gemiddelde is, wat sterkte beklemtoon. 'n Lae negatiewe lesing dui aan dat pryse laer is as hul gemiddelde, wat swakheid bevestig.
Spekulante: Verkoop of oorweeg 'n kortposisie onder lyn A (R1 366), maar gebruik R1 415,76 as keerverlies om kapitaal te beskerm. Die moontlike teikens na onder is: R1 344,70; R1 327,90; R1 316,05; R1 304,25; R1 289,64; en R1 266,05.
Medium- tot langtermynbeleggers: Die 40-weke- bewegende gemiddelde wag by R1 275,16. Onder hierdie vlak sal die langtermynsentiment jeens die aandeel verander na negatief.
Frans en Christelle de Klerk is onafhanklike tegniese ontleders. Christelle is ook 'n geregistreerde makelaar. Kontak hulle by www.fransdeklerk.com of www.chris-tell.com. Twitternaam: TraderFrans